Federica Testová

Federica Testová (; * 27. august 1993, Miláno, Taliansko) je bývalá slovensko-talianska krasokorčuliarka súťažiaca v kategórii tancov na ľade okrem iných aj s Lukášom Csölleyom. Je trojnásobná seniorská majsterka Slovenska, reprezentovala Slovensko na viacerých vrcholných krasokorčuliarskych podujatiach (majstrovstvá sveta, majstrovstvá Európy, zimná univerziáda). Spolu s partnerom Lukášom Csölleyom sú držiteľmi bronzovej medaily na Zimnej univerziáde 2015.

Do roku 2011 reprezentovala Taliansko s partnermi Christopher Mior a Andrea Malnati.

 Kariéra 
Testovú ku krasokorčuľovaniu pritiahli v detstve jej priatelia, ktorí navštevovali kurzy krasokorčuľovania. Spočiatku korčuľovala ako sólistka, na rok dokonca skončila s krasokorčuľovaním počas tehotenstva jej matky, pretože s ňou nemal kto chodiť na tréningy. Po návrate ku krasokorčuľovaniu sa rozhodla pre tance na ľade a jej prvým partnerom bol Andrea Malnati, s ktorým súťažila sedem rokov. Ich najvyšším spoločným umiestnením bolo druhé miesto na juniorských majstrovstvách Talianska v roku 2009. Na jar 2009 vytvorila pár s Kanaďanom Christopherom Miorom, ale reprezentovali naďalej Taliansko. S Miorom získali dvakrát po sebe medailu na národných majstrovstvách (bronz v roku 2010, zlato v roku 2011). Na jeseň 2011 sa aj táto dvojica rozpadla a Testová skúšala tancovať s fínskym krasokorčuliarom. Sasha Palomäki sa ale po dvoch mesiacoch rozhodol ukončiť svoju kariéru a Testová sa ocitla bez partnera. V tom čase sa s dovtedajšou partnerkou rozišiel aj slovenský reprezentant trénujúci v Miláne Lukáš Csölley. Jeho tréner Roberto Pelizzola navrhol vytvorenie páru s Testovou a začal nový pár aj trénovať.

V októbri 2011 Csölley oficiálne oznámil vznik nového páru a ešte v sezóne 2011/12 sa vrátili do súťaží. Medzinárodným debutom páru Testová / Csölley bola súťaž Bavarian Open v Oberstdorfe vo februári 2012, kde obsadili 6. miesto. Ich prvou veľkou medzinárodnou súťažou boli Majstrovstvá sveta 2012 vo francúzskom Nice o mesiac neskôr. V kvalifikácii dostali zrážku za príliš dlhý zdvíhaný prvok a nekvalifikovali sa do krátkych programov (obsadili konečné 27. miesto).

 Sezóna 2012/13 
V nasledujúcej sezóne sa pár začal udomácňovať na medzinárodnej scéne. Na Majstrovstvách Európy 2013 obsadil 17. miesto vďaka šestnástemu najlepšiemu voľnému tancu (po krátkom programe boli na 19. mieste). Ani na ďalších majstrovstvách sveta sa dvojici nepodarilo prebojovať sa do voľných tancov (kvalifikačné kolo sa nekonalo, do voľných tancov postúpilo prvých 20 párov po krátkom programe) a skončila na 26. mieste.

 Sezóna 2013/14 
Sezóna 2013/14 bola olympijskou sezónou. Viacerí súťažiaci sa snažili splniť nominačné kritériá ISU a národných olympijských výborov pre účasť na nadchádzajúcej olympiáde. Testová a Csölley v septembri 2013 obsadili na súťaži Nebelhorn Trophy deviate miesto (bola to posledná súťaž, kde olympijskú nomináciu ISU bolo možné získať), vďaka čomu získali nomináciu ISU na Zimné olympijské hry 2014 ako prví náhradníci. Páru tak nezhasla nádej, avšak ich olympijská účasť zostávala otázna. V novembri 2013 Testová získala slovenské občianstvo, ktoré bolo rovnako jednou z podmienok účasti na olympijských hrách. V decembri sa obaja zúčastnili na Zimnej univerziáde 2013, kde skončili tesne za stupňami víťazov na 4. mieste. O týždeň neskôr získali svoj druhý titul majstrov Slovenska a v januári 2014 na majstrovstvách Európy potvrdili svoj progres konečným 12. miestom. Slovenskí reprezentanti sa nakoniec v tanečnej súťaži na olympijských hrách nezúčastnili, keďže nikto z nominovaných súťažiacich neodstúpil. Vrcholom sezóny pre Testovú a Csölleya boli Majstrovstvá sveta 2014. Keďže v krátkych programoch skončili na 23. priečke, neprebojovali sa do voľných tancov.

 Sezóna 2014/15 
Sezóna 2014/15 sa stala pre Testovú s Csölleyom veľmi úspešnou. Hneď na začiatku sezóny získali bronzovú medailu v Bratislave na súťaži série „Challenger“ „Trophy Ondreja Nepelu 2014“. V októbri 2014 absolvovala dvojica aj svoju prvú súťaž série „ISU Grand Prix“ – „Skate America 2014“, na ktorej obsadili siedme miesto. O mesiac neskôr získali zlatú medailu na dvoch súťažiach série „Challenger“ („Volvo Open Cup“ a „Varšavský pohár“). Koniec roka zavŕšili ziskom tretieho titulu majstrov Slovenska. Na Majstrovstvách Európy 2015 v Štokholme vďaka krátkemu programu opäť siahali po medailách, keď boli na priebežnom piatom mieste. Voľný tanec absolvovali ako poslední súťažiaci a zvládli ho s niekoľkými chybami, čo zapríčinilo, že skončili na celkovom 8. mieste. Aj napriek tomu išlo o najvyššie doterajšie umiestnenie slovenského tanečného páru na majstrovstvách Európy. Krátko na to, začiatkom februára 2015, získali Testová a Csölley bronzovú medailu na Zimnej univerziáde 2015. Sezónu pár ukončil na Majstrovstvách sveta 2015, kde dosiahli 15. miesto – svoje dovtedajšie najlepšie umiestnenie zo svetového šampionátu.

 Sezóna 2015/16 
Mesiac pred Majstrovstvami Európy 2016 avizovali zmenu krátkeho programu na tému „Rodina Addamsovcov“, ktorý predstavili na národných majstrovstvách v Třinci (súťaž Majstrovstvá štyroch krajín je spoločným národným šampionátom Česka, Slovenska, Poľska a Maďarska). Keďže boli najväčšou nádejou usporiadateľskej krajiny, stali sa tvárami európskeho šampionátu v Bratislave a fragment z ich jazdy bol vyobrazený na poštovej známke, ktorú Slovenská pošta vydala pri príležitosti tohto podujatia.

 Osobný život 
Testová býva a trénuje v talianskom Miláne. Má mladšieho brata.

 Programy 
náhľad|Testová a Csölley počas kvalifikačnej jazdy na MS 2012

 S Lukášom Csölleyom 
 Sezóna Krátky tanec Voľný tanec Exhibícia 20152016  Výber zo soundtracku k filmu „Rodina Addamsovcov“hudba: Mark Shaiman
 Valčík: „A Party For Me?“
 Slowfox: „Main Theme“
 „It's an Addams“ „Passeggiata In Paese“hudba: Ennio Morricone
 „Kutlama“hudba: Mr. Avant Garde Folk
 „Ma l'amore no“hudba: Ennio Morricone
 „Orgia“hudba: Ennio Morricone 20142015   Flamenco: „Nerva“
 Pasodoble: „Zorongo“hudba: Paco Peña
 Flamenco: „Que se ven desde el conquero (Faradangos de Huelva)“hudba: Pepe Romero „Enter the Circus“hudba: Christina Aguilerová
 „Terrorklowns“hudba: Verse 13 (Jamod L. Dodson)
 „Hurt“hudba: Christina Aguilerová
 „Song Of Spirit“hudba: Karl Jenkins 20132014  Výber zo soundtracku k filmu „Chicago“hudba: John Kander a Fred Ebb
 Quickstep: „Overture“, „All that Jazz“
 Slowfox: „Funny Honey“
 Charleston: „We Both Reached For the Gun“Výber zo soundtracku k filmu „Rodina Addamsovcov“hudba: Mark Shaiman
 „It's an Addams“
 „Fester's In Love“
 „The Big Date“
 „The Tango“ 20122013   Pochod: „Radeckého pochod“hudba: Johann Strauss starší
 Polka hudba: Johann Strauss
 Valčík: „Die schöne Galathee“hudba: Franz von Suppé „Lilli Marleen“spev: Marlene Dietrichová
 „Sunflower (I Girasoli)“hudba: Henry Mancini
 „Place Rouge“(soundtrack k filmu „Le Concert“)hudba: Camille Adrien
 „Spellbound“hudba: Miklós Rózsa 20112012   Merengue: „Pinta Me“hudba: Elvis Crespo
 Samba: „Baila Baila Con Migo“hudba: Domino
 Rumba: „Rhumba“hudba: Gizelle D'Coleová „Un dia llegara“hudba: Josh Groban
 „Spanish Fire“hudba: Roberto Pelizzola

 Prehľad výsledkov 

 S Lukášom Csölleyom 
 VýsledkyOficiálna výsledková listina páru Federica Testová / Lukáš Csölley na stránke ISU Medzinárodné súťaže Podujatie 2011 – 12 2012 – 13 2013 – 14 2014 – 15 2015 – 16 Majstrovstvá sveta 27  26  23  15  Majstrovstvá Európy   17  12  8  GP Cup of China      4 GP Skate America     7  CS Varšavský pohár     1  CS Memoriál Ondreja Nepelu/Ondrej Nepela Trophy   6  4  3  4 CS Tallinn Trophy      2 CS Volvo Open Cup    4  1  Bavarian Open  6     Crystal Skate of Romania   4    Zlatá pirueta   8    Ice Challenge   9    Nebelhorn Trophy    9   Novoročný pohár   2    Memoriál Pavla Romana   5    Univerziáda    4  3  Národné súťaže Majstrovstvá Slovenska  1   1  1  GP = súťaž série „Grand Prix“; JGP = súťaž série „Grand Prix juniorov“; CS = súťaž série „Challenger Series“; J. = juniorský level; WD = odstúpili

 S Christopherom Miorom 
 VýsledkyOficiálna výsledková listina páru Federica Testová / Christopher Mior na stránke ISU Medzinárodné súťaže Podujatie 2009 – 10 2010 – 11 Majstrovstvá Európy  22  18 Trophy of Lyon   2 Finlandia Trophy   5 Mont Blanc Trophy  3  NRW Trophy  6  Národné súťaže Majstrovstvá Talianska  3  1

 S Andreom Malnatim 
 Výsledky Národné súťaže Podujatie 2007 – 08 2008 – 09 Majstrovstvá Talianska  4 J.  2 J. J. = juniorský level

 Referencie 

 Iné projekty 

 Externé odkazy 

  Federica Testová a Lukáš Csölley na stránke Medzinárodnej korčuliarskej únie
 Federica Testová a Lukáš Csölley na Facebooku

Kategória:Osobnosti z Milána
Kategória:Slovenské krasokorčuliarky
Kategória:Talianske krasokorčuliarky
Kategória:Slovenské osobnosti talianskeho pôvodu